Mullapperiyar മരംമുറി അനുമതി ആരറിഞ്ഞ്? അന്തംവിട്ട് മന്ത്രി, മുഖ്യമന്ത്രി അറിഞ്ഞെന്ന് പ്രതിപക്ഷം തിരുവനന്തപുരം ചെന്നൈ: മുല്ലപ്പെരിയാറിലെ ബേബി ഡാം ബലപ്പെടുത്താന് 15 മരങ്ങള് മുറിക്കാന് കേരളം നല്കിയ അനുമതിയെ ചൊല്ലി വിവാദം ശക്തമാകുന്നു. സംഭവത്തില് ചീഫ് വൈല്ഡ് ലൈഫ് വാര്ഡന് വനംമന്ത്രിക്ക് ഇന്ന് റിപ്പോര്ട്ട് കൈമാറും. താന് അറിയാതെയാണ് ചീഫ് വൈല്ഡ് ലൈഫ് വാര്ഡന് അനുമതി നല്കിയതെന്ന് വനംമന്ത്രി എ കെ ശശീന്ദ്രന് ഇന്നലെ വ്യക്തമാക്കിയിരുന്നു. സംഭവം അറിഞ്ഞില്ലെന്ന് ജവവിഭവ വകുപ്പും വ്യക്തമാക്കിയിട്ടുണ്ട്. അതേസമയം, മുല്ലപ്പെരിയാര് മരംമുറി അനുമതി മുഖ്യമന്ത്രി അറിയാതെ നടക്കില്ലെന്നാണ് എന് കെ പ്രേമചന്ദ്രന് എംപി ആരോപിക്കുന്നത്. ഇത് കൊടുംചതിയെന്നും പ്രേമചന്ദ്രന് പറയുന്നു. ഉത്തരവിലാകെ അവ്യക്തത നിലനില്ക്കെ സര്ക്കാരിനെതിരെ ഇത് ആയുധമാക്കാനൊരുങ്ങുകയാണ് പ്രതിപക്ഷം. ബേബി ഡാം ബലപ്പെട്ടാല് മുല്ലപ്പെരിയാറിലെ ജലനിരപ്പ് കൂട്ടണമെന്ന ആവശ്യം തമിഴ്നാട് ശക്തമാക്കും. കഴിഞ്ഞ ദിവസം മുല്ലപ്പെരിയാര് സന്ദര്ശിച്ച തമിഴ്നാട് ജലവിഭവമന്ത്രി ദുരൈമുരുകന് ജലനിരപ്പ് 152 അടിയാക്കാന് ആവശ്യപ്പെടുമെന്ന് വ്യക്തമാക്കിയിരുന്നു. തമിഴ്നാട് ജലവിഭവവകുപ്പ് മന്ത്രി എസ് ദുരൈമുരുഗനും സംഘവും മുല്ലപ്പെരിയാര് സന്ദര്ശിച്ചിരുന്നു. ഇതിന് പിന്നാലെയാണ് മരങ്ങള് മുറിച്ച് നീക്കാനുള്ള വിവാദ അനുമതി കേരളം തമിഴ്നാടിന് നല്കുന്നത്. മുല്ലപ്പെരിയാര് ഡാമിലേക്കുള്ള റോഡിലെ മരങ്ങള് മുറിക്കാനാണ് അനുമതിയെന്നാണ് ചില വനംവകുപ്പ് ഉദ്യോഗസ്ഥര് പറയുന്നതെങ്കിലും ഇങ്ങനെയല്ല അനുമതിക്കുറിപ്പിലുള്ളത്. മുല്ലപ്പെരിയാര് ബേബി ഡാം ബലപ്പെടുത്താന് മരങ്ങള് മുറിച്ച് നീക്കണമെന്നും അതിന് കേരളം സഹകരിക്കുന്നില്ലെന്നുമാണ് മന്ത്രി എസ് ദുരൈമുരുഗന് നേരത്തേ ആരോപിച്ചിരുന്നത്. എന്നാല് അനുമതി വന്നതോടെ, വര്ഷങ്ങളായുള്ള തമിഴ്നാട് സര്ക്കാരിന്റെ ആവശ്യം അംഗീകരിച്ച കേരള സര്ക്കാരിന് നന്ദി പറഞ്ഞ് മുഖ്യമന്ത്രി എം കെ സ്റ്റാലിന് പിണറായിക്ക് കത്തെഴുതി. ഇരു സംസ്ഥാനങ്ങളും തമ്മിലുള്ള ബന്ധം ബലപ്പെടുത്താനിത് സഹായിക്കുമെന്നും കത്തില് സ്റ്റാലിന് പറയുന്നു. വണ്ടിപ്പെരിയാറിനും പെരിയാര് ഡാമിനും ഇടയിലുള്ള റോഡിന്റെ അറ്റകുറ്റപ്പണികള് പൂര്ത്തിയാക്കാനുള്ള അനുമതി നല്കണമെന്നും സ്റ്റാലിന് പിണറായിക്ക് നല്കിയ കത്തില് ആവശ്യപ്പെടുന്നു. മരങ്ങള് വെട്ടുന്നതോടെ തമിഴ്നാട് ബേബി ഡാം ബലപ്പെടുത്താനുള്ള പണി തുടങ്ങും. ഇതിന് ശേഷം മുല്ലപ്പെരിയാറിലെ ജലനിരപ്പ് 152 അടിയാക്കാനാണ് നീക്കം. മുല്ലപ്പെരിയാര് ജലനിരപ്പ് 152 അടിയാക്കി ഉയര്ത്തുമെന്ന് ദുരൈമുരുഗന് പരസ്യമായി പ്രഖ്യാപിച്ചതോടെ കടുത്ത ആശങ്കയാണ് പെരിയാര് തീരത്ത് നിലനില്ക്കുന്നത്. ജലനിരപ്പ് 136 അടിയിലെത്തുമ്ബോള് തന്നെ പെരിയാര് തീരത്തെ ആളുകള് ആശങ്കയിലാകും. ഓരോ തവണ ഷട്ടര് തുറക്കുമ്ബോഴും സാധനങ്ങള് കെട്ടിപ്പെറുക്കി ക്യാമ്ബിലേക്ക് മാറാന് തയ്യാറെടുക്കണം. പുതിയ ഡാം വേണമെന്ന് സംസ്ഥാന സര്ക്കാര് ആവര്ത്തിച്ച് പറയുന്നുണ്ടെങ്കിലും നടപടികള് ഒന്നും പുരോഗമിക്കുന്നില്ല. പേടി കൂടാതെ ജീവിക്കണമെങ്കില് പുതിയ ഡാം വേണമെന്നാണ് പെരിയാര് തീരത്തുള്ളവര് പറയുന്നത്. ഡിസംബറില് കേരള തമിഴ്നാട് മുഖ്യമന്ത്രിമാര് തമ്മിലുള്ള ചര്ച്ചയില് ഇക്കാര്യത്തില് പുരോഗതി ഉണ്ടാകുമെന്നായിരുന്നു പ്രതീക്ഷ. എന്നാല് മന്ത്രി ദുരൈമുരുകന്റെ പ്രസ്താവന പ്രതീക്ഷ ഇല്ലാതാക്കി. ജലനിരപ്പ് 142 അടിയില് എത്തുന്നതിനു മുമ്ബേ സ്പില്വേ ഷട്ടര് തുറന്നതു സംബന്ധിച്ച് തമിഴ്നാട്ടില് പ്രതിഷേധം ഉയര്ന്ന സാഹചര്യത്തിലായിരുന്നു മന്ത്രിയുടെ പ്രസ്താവന. പ്രതിഷേധം തണുപ്പിക്കാന് ബേബിഡാം ബലപ്പെടുത്തല് ജോലികള് തുടങ്ങാനുള്ള നടപടികള് തമിഴ്നാട് വേഗത്തിലാക്കിയേക്കും. മുല്ലപ്പെരിയാറില് ഡിഎംകെ സര്ക്കാര് കേരളവുമായി ഒത്തുകളിക്കുന്നുവെന്ന് പനീര്സെല്വം